CELEX: 42014X0329(01)
Language: lt
Date: 1396051200000
Title: Jungtinių Tautų Europos ekonomikos komisijos (toliau – JT EEK) taisyklė Nr. 50. „Suvienodintos L kategorijos transporto priemonių priekinių gabaritinių žibintų, galinių gabaritinių žibintų, stabdymo žibintų, posūkio žibintų ir galinio valstybinio numerio ženklo apšvietimo įtaisų patvirtinimo nuostatos“

29.3.2014   
            
            
               LT
            
            
               Europos Sąjungos oficialusis leidinys
            
            
               L 97/1
            
         Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti http://www.unece.org/trans/main/wp29/wp29wgs/wp29gen/wp29fdocstts.html.
   Jungtinių Tautų Europos ekonomikos komisijos (toliau – JT EEK) taisyklė Nr. 50. „Suvienodintos L kategorijos transporto priemonių priekinių gabaritinių žibintų, galinių gabaritinių žibintų, stabdymo žibintų, posūkio žibintų ir galinio valstybinio numerio ženklo apšvietimo įtaisų patvirtinimo nuostatos“
   Įtrauktas visas galiojantis tekstas iki:
   taisyklės pradinės redakcijos 16 papildymo. Įsigaliojimo data: 2013 m. liepos 15 d.
   TURINYS
   TAISYKLĖ
   
               1.
            
            Taikymo sritis
            
         
               2.
            
            Apibrėžtys
            
         
               3.
            
            Patvirtinimo paraiška
            
         
               4.
            
            Ženklinimas
            
         
               5.
            
            Patvirtinimas
            
         
               6.
            
            Bendrosios specifikacijos
            
         
               7.
            
            Spinduliuojamos šviesos stipris
            
         
               8.
            
            Bandymo procedūra
            
         
               9.
            
            Spinduliuojamos šviesos spalva
            
         
               10.
            
            Gamybos atitiktis
            
         
               11.
            
            Sankcijos už gamybos neatitiktį
            
         
               12.
            
            Visiškas gamybos nutraukimas
            
         
               13.
            
            Už patvirtinimo bandymus atsakingų technikos tarnybų ir administracijos padalinių pavadinimai ir adresai
            
         
               14.
            
            Pereinamojo laikotarpio nuostatos
            
         PRIEDAI
   
               1 priedas.
            
            Mažiausi horizontalūs (h) ir mažiausi vertikalūs (v) erdvinės šviesos sklaidos kampai
            
         
               2 priedas.
            
            Pranešimas apie įtaiso tipo patvirtinimą (arba atsisakymą suteikti patvirtinimą, arba patvirtinimo panaikinimą, arba visišką gamybos nutraukimą) pagal Taisyklę Nr. 50.
            
         
               3 priedas.
            
            Patvirtinimo ženklų išdėstymo pavyzdžiai
            
         
               4 priedas.
            
            Fotometriniai matavimai
            
         
               5 priedas.
            
            Galinio valstybinio numerio ženklo apšvietimo įtaiso fotometriniai matavimai
            
         1.   TAIKYMO SRITIS
   Ši taisyklė taikoma L kategorijos transporto priemonių priekiniams gabaritiniams žibintams, galiniams gabaritiniams žibintams, stabdymo žibintams, posūkio žibintams ir galinio valstybinio numerio ženklo apšvietimo įtaisams (1).
   2.   APIBRĖŽTYS
   
            
               2.1.
            
            
               Sąvokų apibrėžtys
               Šioje taisyklėje vartojamos taisyklėse Nr. 53 arba Nr. 74 teikiant tipo patvirtinimo paraišką galiojančios serijos pakeitimuose pateiktos apibrėžtys.
            
         
            
               2.2.
            
            
               Priekiniai gabaritiniai žibintai, galiniai gabaritiniai žibintai, stabdymo žibintai, posūkio žibintai ir galinio valstybinio numerio ženklo apšvietimo įtaisai – tai žibintai, kurie kiekvienos minėtos kategorijos atveju skiriasi tokiomis esminėmis savybėmis:
               
                           (a)
                        
                        
                           prekės pavadinimu arba prekės ženklu;
                        
                     
                           (b)
                        
                        
                           optinės sistemos charakteristikomis (šviesos stiprio lygiu, šviesos sklaidos kampais, šviesos šaltinio kategorija, šviesos šaltinio moduliu ir kt.).
                        
                     Šviesos šaltinio spalvos arba kurio nors filtro spalvos pakeitimas nelaikomas tipo pakeitimu.
            
         
            
               2.3.
            
            
               Šioje taisyklėje vartojamos Taisyklėje Nr. 48 ir teikiant tipo patvirtinimo paraišką galiojančios serijos jos pakeitimuose pateiktos spinduliuojamos šviesos spalvos apibrėžtys.
            
         
            
               2.4.
            
            
               Šioje taisyklėje pateiktos nuorodos į standartinę (-es) (etaloninę (-es)) kaitinamąją (-ąsias) lempą (-as) ir į Taisyklę Nr. 37 laikomos nuorodomis į Taisyklę Nr. 37 ir į teikiant tipo patvirtinimo paraišką galiojančios serijos jos pakeitimus.
               Šioje taisyklėje pateiktos nuorodos į standartinį (-ius) (etaloninį (-ius)) šviesos diodų šviesos šaltinį (-ius) ir į Taisyklę Nr. 128 laikomos nuorodomis į Taisyklę Nr. 128 ir į teikiant tipo patvirtinimo paraišką galiojančios serijos pakeitimus.
            
         3.   PATVIRTINIMO PARAIŠKA
   
            
               3.1.
            
            
               Patvirtinimo paraišką teikia prekės pavadinimo ar ženklo turėtojas arba jo tinkamai įgaliotas atstovas. Joje nurodoma:
               
                           3.1.1.
                        
                        
                           pagal kokią paskirtį (-is) patvirtinti pateikiamas įtaisas skirtas naudoti;
                        
                     
                           3.1.2.
                        
                        
                           jeigu tai yra priekinis gabaritinis žibintas: ar numatyta, kad jis spinduliuos baltą ar geltoną šviesą;
                        
                     
                           3.1.3.
                        
                        
                           jei tai yra posūkio žibintas: jo kategorija;
                        
                     
                           3.1.4.
                        
                        
                           pareiškėjo nuožiūra, nurodoma, kad įtaisą galima įmontuoti transporto priemonėje, esant įvairaus dydžio atskaitos ašies posvyriui transporto priemonės atskaitos plokštumų ir žemės paviršiaus atžvilgiu, arba kad jis gali suktis aplink savąją atskaitos ašį, arba, jeigu tai yra galinio valstybinio numerio ženklo žibintas, kad įtaisą galima įmontuoti daugiau kaip vienoje padėtyje arba padėčių srityje, atsižvelgiant į valstybinio numerio ženklui skirtą plotą; šie skirtingi įrengimo reikalavimai (arba skirtingos padėtys) nurodomi pranešimo blanke.
                        
                     
         
            
               3.2.
            
            
               Prie paraiškos, pateikiamos dėl kiekvieno tipo įtaiso, pridedama:
               
                           3.2.1.
                        
                        
                           pakankamai detalūs brėžiniai (3 egzemplioriai), pagal kuriuos būtų galima atpažinti įtaiso tipą ir kuriuose nurodoma įtaiso geometrinė(s) padėtis (-ys), kurioje (-se) jis gali būti montuojamas transporto priemonėje; stebėjimo ašis, kuri atliekant bandymus turi būti laikoma atskaitos ašimi (horizontalusis kampas H = 0°; vertikalusis kampas V = 0°) ir taškas, kuris turi būti laikomas atskaitos centru per minėtus bandymus; brėžiniuose nurodoma patvirtinimo ženklui skirta vieta ir papildomi simboliai, esantys prie patvirtinimo ženklo apskritimo;
                        
                     
                           3.2.2.
                        
                        
                           trumpas techninis aprašas, kuriame visų pirma nurodoma (išskyrus tuos atvejus, kai žibintai yra su nekeičiamaisiais šviesos šaltiniais):
                           
                                       (a)
                                    
                                    
                                       nustatytoji (-osios) kaitinamosios (-ųjų) lempos (-ų) kategorija arba kategorijos; minėta kaitinamosios lempos kategorija turi atitikti vieną iš Taisyklėje Nr. 37 ir teikiant tipo patvirtinimo paraišką galiojančios jos serijos pakeitimuose nurodytų kategorijų, ir (arba)
                                    
                                 
                                       (b)
                                    
                                    
                                       nustatytoji (-osios) šviesos diodo (-ų) šviesos šaltinio (-ų) kategorija arba kategorijos, ši šviesos diodo kaip šviesos šaltinio kategorija turi atitikti vieną iš Taisyklėje Nr. 128 ir teikiant tipo patvirtinimo paraišką galiojančios jos serijos pakeitimuose nurodytų kategorijų, ir (arba)
                                    
                                 
                                       (c)
                                    
                                    
                                       specialus šviesos šaltinio modulio identifikavimo kodas;
                                    
                                 
                     
                           3.2.3.
                        
                        
                           du įtaisai.
                        
                     
         4.   ŽENKLINIMAS
   
            
               4.1.
            
            
               Patvirtinti pateikti įtaisai turi būti pažymėti tokiais aiškiai įskaitomais ir nenutrinamais ženklais:
               
                           4.1.1.
                        
                        
                           pareiškėjo prekės pavadinimu arba ženklu;
                        
                     
                           4.1.2.
                        
                        
                           aiškiai įskaitomu ir nenutrinamu ženklu (išskyrus žibintus su nekeičiamaisiais šviesos šaltiniais), kuriame nurodoma:
                           
                                       (a)
                                    
                                    
                                       nustatytoji (-osios) šviesos šaltinio (-ų) kategorija arba kategorijos, ir (arba)
                                    
                                 
                                       (b)
                                    
                                    
                                       specialus šviesos šaltinio modulio identifikavimo kodas.
                                    
                                 
                     
         
            
               4.2.
            
            
               Ant jų turi būti pakankamo dydžio plotas patvirtinimo ženklui (žr. 3.2.1 punktą).
            
         
            
               4.3.
            
            
               Žibintai su nekeičiamaisiais šviesos šaltiniais arba šviesos šaltinio moduliu (-iais) turi būti pažymėti vardinės įtampos arba įtampos verčių intervalo ir vardinės galios ženklais.
            
         
            
               4.4.
            
            
               Jeigu žibintai yra su šviesos šaltinio moduliu (-iais), ant šviesos šaltinio modulio (-ių) nurodoma:
               
                           4.4.1.
                        
                        
                           pareiškėjo prekės pavadinimas arba ženklas; šis ženklas turi būti aiškiai įskaitomas ir nenutrinamas;
                        
                     
                           4.4.2.
                        
                        
                           specialusis modulio identifikavimo kodas; šis ženklas turi būti aiškiai įskaitomas ir nenutrinamas. Šio specialiojo identifikavimo kodo pirmosios raidės turi būti MD (nuo žodžio MODULIS), po kurių turi būti patvirtinimo ženklas be apskritimo, kaip reikalaujama 5.4.1.1 punkte, taip pat papildomi simboliai ar ženklai, jeigu naudojama keletas netapačių šviesos šaltinių modulių; šis specialusis identifikavimo kodas nurodomas 3.2.1 punkte minėtuose brėžiniuose;
                           patvirtinimo ženklas neturi atitikti ant žibinto, kuriame naudojamas modulis, naudojamo ženklo, tačiau abu ženklai turi būti to paties pareiškėjo;
                        
                     
                           4.4.3.
                        
                        
                           vardinės įtampos ir vardinės galios ženklas.
                        
                     
         5.   PATVIRTINIMAS
   
            
               5.1.
            
            
               Patvirtinimas suteikiamas, jeigu du to paties tipo įtaisai, pateikti pagal 3 dalį, atitinka šios taisyklės reikalavimus.
            
         
            
               5.2.
            
            
               Kai tą patį įtaisą sudaro du ar daugiau žibintų, patvirtinimas suteikiamas tik tuo atveju, jeigu kiekvienas iš šių žibintų atitinka šios taisyklės arba kitos taisyklės nuostatas. Kurios nors iš šių taisyklių neatitinkantys žibintai negali priklausyti tokiam įtaisui.
            
         
            
               5.3.
            
            
               Kiekvienam patvirtintam tipui paskiriamas patvirtinimo numeris. Pirmieji du jo skaitmenys (šiuo metu taisyklės pradinė redakcija žymima 00) žymi pakeitimų, į kuriuos įtraukti suteikiant patvirtinimą atlikti naujausi ir svarbiausi taisyklės techniniai pakeitimai, seriją. Ta pati Susitariančioji Šalis negali to paties numerio paskirti kito tipo įtaisui, kuriam taikoma ši taisyklė.
            
         
            
               5.4.
            
            
               Šios taisyklės 2 priede pateikto blanko pavyzdį atitinkantis pranešimas apie įtaiso tipo patvirtinimą arba atsisakymą suteikti patvirtinimą ir paraiškėjo pridėtas patvirtinti ne didesnio kaip A4 (210 × 297 mm) formato ir, jei įmanoma, 1:1 mastelio brėžinys perduodamas šią taisyklę taikančioms Susitarimo Šalims.
            
         
            
               5.5.
            
            
               Be 4.1 ir 4.3 punktuose nurodytų ženklų, kiekvieno įtaiso, atitinkančio pagal šią taisyklę patvirtintą tipą, 4.2 punkte paminėtoje vietoje nurodomas tarptautinis patvirtinimo ženklas, kurį sudaro:
               
                           5.5.1.
                        
                        
                           apskritimas aplink E raidę, po kurios nurodomas skiriamasis patvirtinimą suteikusios šalies numeris (2), ir
                        
                     
                           5.5.2.
                        
                        
                           šios taisyklės numeris, po kurio nurodoma raidė R, brūkšnys ir patvirtinimo numeris;
                        
                     
                           5.5.3.
                        
                        
                           jeigu tai yra įprastas posūkio žibintas: 11, 11a, 11b, 11c arba 12 kategoriją nurodantis numeris šalia apskritimo, kaip reikalaujama pagal 5.5.1 punktą, ir priešingoje pusėje nei patvirtinimo numeris;
                        
                     
                           5.5.4.
                        
                        
                           jeigu tai posūkio žibintas, kurio spinduliuojamos šviesos stipris vienoje pusėje nesiekia minimalaus šviesos stiprio, kuris, remiantis 7.7.1 punktu, turi būti užtikrinamas iki kampo H = 80°: horizontali rodyklė, nukreipta į tą pusę, kurioje iki ne mažesnio kaip 80° kampo užtikrinamas minimalus šviesos stipris, kaip reikalaujama 7.7.1 punkte;
                        
                     
                           5.5.5.
                        
                        
                           ant priekinių ar galinių gabaritinių žibintų, kurių apžvelgiamumo kampai yra asimetriški horizontalios atskaitos ašies atžvilgiu: rodyklė, rodanti kryptį, kuria fotometrinių specifikacijų laikomasi iki 80° H dydžio kampo.
                        
                     
         
            
               5.6.
            
            
               Konstatavus, kad įtaisas atitinka keleto taisyklių reikalavimus, gali būti pritvirtinamas bendras patvirtinimo ženklas, kurį sudaro apskritimas, kaip reikalaujama 5.5.1 punkte, patvirtinimo numeriai ir papildomi simboliai, atitinkantys kiekvieną taisyklę, pagal kurią buvo suteiktas patvirtinimas. Šio bendro patvirtinimo ženklo sudedamųjų dalių dydis neturi būti mažesnis nei mažiausias atskirų mažiausių ženklų dydis, kaip reikalaujama taisyklėje, pagal kurią buvo suteiktas patvirtinimas.
            
         
            
               5.7.
            
            
               5.5 punkte nurodytas patvirtinimo ženklas turi būti aiškiai įskaitomas ir nenutrinamas. Jis gali būti vidinėje ar išorinėje (permatomoje arba ne) šviesą spinduliuojančio įtaiso dalyje. Įtaisą sumontavus transporto priemonėje arba atidarius slankiąją dalį, kaip antai sėdynę ar skyriaus dangtį, ženklas turi būti visuomet matomas.
            
         
            
               5.8.
            
            
               3 priede pateiktas patvirtinimo ženklo išdėstymo pavyzdys.
            
         6.   BENDROSIOS SPECIFIKACIJOS
   
            
               6.1.
            
            
               Kiekvienas įtaisas turi atitikti šios taisyklės specifikacijas.
            
         
            
               6.2.
            
            
               Įtaisus privaloma projektuoti ir konstruoti taip, kad nežiūrint galimos juos veikiančios vibracijos įprastinio naudojimo sąlygomis ir toliau būtų užtikrinta, kad jie veiktų tinkamai ir pasižymėtų šioje taisyklėje nustatytomis charakteristikomis.
            
         
            
               6.3.
            
            
               Leidžiami gabaritiniai žibintai, tarpusavyje sujungti su kitą funkciją atliekančiu žibintu, palaikomu bendro šviesos šaltinio, ir suprojektuoti taip, kad nuolat veiktų su papildoma spinduliuojamos šviesos stiprio kontrolės sistema.
               
                           6.3.1.
                        
                        
                           Tačiau kai galinis gabaritinis žibintas tarpusavyje sujungtas su stabdymo žibintu, įtaisas turi:
                           
                                       a)
                                    
                                    
                                       būti keleto šviesos šaltinių sąrankos dalimi arba
                                    
                                 
                                       b)
                                    
                                    
                                       būti skirtas naudoti transporto priemonėse, kuriose įrengta tos funkcijos trikčių stebėsenos sistema.
                                    
                                 Abiem atvejais ši pastaba pateikiama pranešimo dokumente.
                        
                     
         
            
               6.4.
            
            
               Jeigu tai yra keičiamas (-i) šviesos šaltinis (-iai):
               
                           6.4.1.
                        
                        
                           gali būti naudojamas (-i) bet kokios kategorijos ar kategorijų šviesos šaltinis (-iai), patvirtintas (-i) vadovaujantis Taisykle Nr. 37 ir (arba) Taisykle Nr. 128, su sąlyga, kad Taisyklėje Nr. 37 ir teikiant tipo patvirtinimo paraišką galiojančios serijos jos pakeitimuose arba Taisyklėje Nr. 128 ir teikiant tipo patvirtinimo paraišką galiojančios serijos jos pakeitimuose nenustatyta jokių naudojimo apribojimų;
                        
                     
                           6.4.2.
                        
                        
                           įtaisas turi būti sukonstruotas taip, kad šviesos šaltinio montavimo padėtis galėtų būti tik teisingoji padėtis;
                        
                     
                           6.4.3.
                        
                        
                           šviesos šaltinio laikiklis turi atitikti Tarptautinės elektrotechnikos komisijos (IEC) leidinyje 60061 pateiktas charakteristikas. Vadovaujamasi laikiklio duomenų lapu, susijusiu su naudojamos kategorijos šviesos šaltiniu.
                        
                     
         
            
               6.5.
            
            
               Jeigu tai yra keičiama (-os) kaitinamoji (-osios) lempa (-os):
               
                           6.5.1.
                        
                        
                           gali būti naudojama (-os) bet kokios kategorijos ar kategorijų kaitinamoji (-osios) lempa (-os), patvirtinta (-os) vadovaujantis Taisykle Nr. 37, su sąlyga, kad Taisyklėje Nr. 37 ir teikiant tipo patvirtinimo paraišką galiojančios serijos jos pakeitimuose nenustatyta jokių naudojimo apribojimų;
                        
                     
                           6.5.2.
                        
                        
                           įtaisas turi būti sukonstruotas taip, kad kaitinamosios lempos montavimo padėtis galėtų būti tik teisingoji padėtis;
                        
                     
                           6.5.3.
                        
                        
                           kaitinamosios lempos laikiklis turi atitikti Tarptautinės elektrotechnikos komisijos (IEC) leidinyje Nr. 60061 pateiktas charakteristikas. Vadovaujamasi laikiklio duomenų lapu, susijusiu su naudojamos kaitinamosios lempos kategorija.
                        
                     
         7.   SPINDULIUOJAMOS ŠVIESOS STIPRIS
   Atskaitos ašyje abiejų šių įtaisų spinduliuojamos šviesos stipris turi būti bent jau lygus mažiausioms vertėms ir neviršyti toliau lentelėje pateiktų didžiausių verčių. Nurodytos didžiausios vertės neturi būti viršijamos jokia kryptimi.
   
                
            
            
                
            
            
               min. (cd)
            
            
               max. (cd)
            
         
               7.1.
            
            
               Galinis gabaritinis žibintas
            
            
               4
            
            
               12
            
         
               7.2.
            
            
               Priekinis gabaritinis žibintas
            
            
               4
            
            
               60
            
         
               7.2.1.
            
            
               Priekinis gabaritinis žibintas, sujungtas su priekiniu žibintu
            
            
               4
            
            
               100
            
         
               7.3.
            
            
               Stabdymo žibintas
            
            
               40
            
            
               185
            
         
               7.4.
            
            
               Posūkio žibintai
            
            
                
            
            
                
            
         
               7.4.1.
            
            
               11 kategorijos (žr. 1 priedą)
            
            
               90
            
            
               700
            
         
               7.4.1.1.
            
            
               11a kategorijos (žr. 1 priedą)
            
            
               175
            
            
               700
            
         
               7.4.1.2.
            
            
               11b kategorijos (žr. 1 priedą)
            
            
               250
            
            
               800
            
         
               7.4.1.3.
            
            
               11c kategorijos (žr. 1 priedą)
            
            
               400
            
            
               860
            
         
               7.4.2.
            
            
               12 kategorijos (žr. 1 priedą)
            
            
               50
            
            
               350
            
         7.5.   Už atskaitos ašies ribų ir kampo laukų ribose, apibrėžtose šios taisyklės 1 priedo schemose, spinduliuojamos šviesos stipris kiekviena kryptimi, atitinkančia taškus, nurodytus šios taisyklės 4 priede pateiktoje šviesos sklaidos verčių lentelėje, turi būti ne didesnis kaip 7.1–7.4 punktuose nurodytų mažiausių verčių ir minėtoje lentelėje atitinkamai krypčiai nustatyto procentinio dydžio sandauga.
   7.5.1.   Jeigu atskirajame žibinte yra daugiau kaip vienas šviesos šaltinis:
   
               a)
            
            
               sugedus kuriam nors vienam iš šviesos šaltinių, žibinto šviesos stipris turi atitikti privalomąją mažiausią stiprio vertę;
            
         
               b)
            
            
               kai įjungti visi šviesos šaltiniai, dviejų žibintų sąrankos atveju didžiausias stipris apskaičiuojamas padauginus iš 1.4 punkte nurodytos vertės, numatytos atskirajam žibintui, kaip reikalaujama 7.1–7.4 punktuose;
            
         
               c)
            
            
               visi nuosekliai sujungti šviesos šaltiniai laikomi vienu šviesos šaltiniu.
            
         7.6.   7.1 punktui taikoma išimtis – leidžiama, kad galinių gabaritinių žibintų, tarpusavyje sujungtų su stabdymo žibintais po plokštuma, sudarančia 5° kampą su horizontalia plokštuma ir nukreipta nuo jos žemyn, atveju didžiausias šviesos stipris būtų 60 cd.
   7.7.   Be to,
   
               7.7.1.
            
            
               1 priede apibrėžtuose laukuose gabaritinių žibintų skleidžiamos šviesos stipris turi būti ne mažesnis kaip 0,05 cd, o stabdymo signalo ir posūkio rodiklio žibintų – ne mažesnis kaip 0,3 cd;
            
         
               7.7.2.
            
            
               jeigu gabaritinis žibintas ir stabdymo žibintas yra sugrupuoti arba sujungti tarpusavyje, abiejų kartu įjungtų žibintų faktiškai išmatuotų spinduliuojamos šviesos stiprio verčių ir atskirai įjungto galinio gabaritinio žibinto spinduliuojamos šviesos stiprio santykis, apskaičiuotas vienuolikoje matavimo taškų, apibrėžtų 4 priede ir esančių lauke, apibrėžtame tiesiomis vertikaliomis linijomis, einančiomis per 0°V/± 10°H (šviesos sklaidos lentelėje), ir tiesiomis horizontaliomis linijomis, einančiomis per ± 5°V/0°H, turėtų būti bent 5:1;
               jeigu galinis gabaritinis žibintas ar stabdymo žibintas arba jie abu sudaryti iš daugiau negu vieno šviesos šaltinio ir laikomi vientisuoju žibintu, kaip apibrėžta 7.5.2 punkte, imamos vertės, gautos įjungus visus šviesos šaltinius;
            
         
               7.7.3.
            
            
               turi būti laikomasi šios taisyklės 4 priedo 2.2 punkto nuostatų dėl stiprio pokyčių tam tikruose taškuose.
            
         7.8.   Iš esmės, šviesos stipris matuojamas, kai šviesos šaltinis (–iai) yra nuolat uždegtas (-i).
   Jeigu lempos numatytos šviesti su pertrūkiais, reikia imtis atsargumo priemonių, kad įtaisas neperkaistų. Atsižvelgiant, pavyzdžiui, į įtaiso konstrukciją, į tai, kad naudojami šviesos diodai, arba į būtinybę imtis atsargumo priemonių nuo perkaitimo, lempų matavimus leidžiama atlikti blyksėjimo režimu.
   Tai atliekama esant f = 1,5 ± 0,5 Hz dažniui ir didesniam nei 0,3 s impulso pločiui, matuojant, kai pasiekiama 95 proc. didžiausio šviesos stiprio vertės.
   Jeigu tai yra keičiamos kaitinamosios lempos, jos kaskart naudojamos esant atskaitiniam šviesos srautui. Visais kitais atvejais pagal 8.1 punktą reikalaujama įtampa įjungiama, kai jos padidėjimo ir sumažėjimo trukmė yra trumpesnė nei 0,01 s; perviršis neleidžiamas.
   Jeigu matuojama blyksėjimo režimu, užregistruota šviesos stiprio vertė turi būti išreikšta didžiausia verte.
   7.9.   4 priede, kurio nuoroda pateikta 7.5 punkte, nurodyta išsami informacija apie taikytinus matavimo metodus.
   7.10.   Galinio valstybinio numerio ženklo apšvietimo įtaisas turi atitikti šios taisyklės 5 priede nurodytas specifikacijas.
   7.11.   Priekiniams posūkio žibintams nustatytos didžiausios vertės
   
            
               7.11.1.
            
            
               Už matavimo taškais ± 10°H ir ± 10 °V (10 laipsnių laukas) apibrėžtos srities ribų 11a ir 11b kategorijų įtaisų spinduliuojamos šviesos stipris neturi viršyti šių verčių:
               
                           Posūkio žibinto kategorija
                        
                        
                           Didžiausios vertės (cd) už 10 laipsnių lauko ribų
                        
                     
                           Atskiras žibintas
                        
                        
                           Atskiras žibintas, sudarytas iš daugiau nei vieno šviesos šaltinio
                        
                     
                           11
                        
                        
                           400
                        
                        
                           560
                        
                     
                           11a
                        
                        
                           400
                        
                        
                           560
                        
                     10 laipsnių lauko (± 10 laipsnių H ir ± 10 laipsnių V) ir 5 laipsnių lauko (± 5 laipsniai H ir ± 5 laipsniai V) ribose didžiausios leidžiamos šviesos stiprio vertės didinamos tiesiniu būdu iki 7.4.1 ir 7.4.1.1 punktuose nustatytų verčių;
            
         
            
               7.11.2.
            
            
               Už matavimo taškais ± 15 laipsnių H ir ± 15 laipsnių V (15 laipsnių laukas) apibrėžtos srities ribų 11b ir 11c kategorijų įtaisų spinduliuojamos šviesos stipris neturi viršyti šių verčių:
               
                           Posūkio žibinto kategorija
                        
                        
                           Didžiausios vertės (cd) už 15 laipsnių lauko ribų
                        
                     
                           Atskiras žibintas
                        
                        
                           Atskiras žibintas, sudarytas iš daugiau nei vieno šviesos šaltinio
                        
                     
                           11b
                        
                        
                           250
                        
                        
                           350
                        
                     
                           11c
                        
                        
                           400
                        
                        
                           560
                        
                     15 laipsnių lauko (± 15 laipsnių H ir ± 15 laipsnių V) ir 5 laipsnių lauko (± 5 laipsniai H ir ± 5 laipsniai V) ribose didžiausios vertės didinamos tiesiniu būdu iki 7.4.1.2 ir 7.4.1.3 punktuose nustatytų verčių.
            
         8.   BANDYMO PROCEDŪRA
   
            
               8.1.
            
            
               Visi fotometriniai ir kolorimetriniai matavimai atliekami naudojant įtaisui skirtos kategorijos bespalvį arba nuspalvintą standartinį šviesos šaltinį, kuriam tiekiama tokia įtampa:
               
                           a)
                        
                        
                           kaitinamųjų lempų atvejų – kuri būtina, kad būtų sukurtas atskaitinis šviesos srautas, reikalingas tos kategorijos kaitinamajai lempai;
                        
                     
                           b)
                        
                        
                           šviesos diodo kaip šviesos šaltinio atveju – 6,75 V arba 13,5 V įtampa; gauta šviesos srauto vertė turi būti pataisyta; pataisos faktorius – objektyvaus šviesos srauto ir vidutinės šviesos srauto vertės (tiekiamos įtampos sąlygomis) santykis;
                        
                     
                           c)
                        
                        
                           jei tai žibintai su nekeičiamais šviesos šaltiniais – atitinkamai 6,75 V ir 13,5 V įtampa;
                        
                     
                           d)
                        
                        
                           jeigu sistema yra su elektroniniu šviesos šaltinio valdymo įtaisu, kuris yra žibinto dalis (3), žibinto įvedimo gnybtai veikiami gamintojo nurodyta įtampa arba, jei ji nenurodyta, atitinkamai 6,75 V, 13,5 V arba 28 V įtampa;
                        
                     
                           e)
                        
                        
                           jeigu sistema yra su elektroniniu šviesos šaltinio valdymo įtaisu, kuris nėra žibinto dalis, žibinto įvedimo gnybtai veikiami gamintojo nurodyta įtampa.
                        
                     
         
            
               8.2.
            
            
               Bandymų laboratorija turi pareikalauti, kad gamintojas pateiktų šviesos šaltinio valdymo įtaisą, kuriuo tiekiama energija šviesos šaltiniui ir atitinkamiems įtaisams.
            
         
            
               8.3.
            
            
               Įtampa, kuria veikiamas žibintas, nurodoma šios taisyklės 2 priede pateiktos formos pranešime.
            
         
            
               8.4.
            
            
               Nustatomos tariamojo paviršiaus ribinės vertės šviesos signalinio įtaiso atskaitos ašies kryptimi.
            
         9.   SPINDULIUOJAMOS ŠVIESOS SPALVA
   Stabdymo žibintai ir galiniai gabaritiniai žibintai turi spinduliuoti raudoną šviesą, priekiniai gabaritiniai žibintai gali spinduliuoti baltą arba geltoną šviesą, posūkio žibintai turi spinduliuoti geltoną šviesą. Matuojant už šviesos sklaidos tinklelio, apibrėžto 4 priedo 2 dalyje, ribų spinduliuojamos šviesos spalvą, taikoma šios taisyklės 8 dalyje aprašyta bandymo procedūra. Už šio lauko ribų neturi būti jokių pastebimų spalvos pokyčių.
   Tačiau, jeigu žibintai yra su nekeičiamaisiais šviesos šaltiniais (kaitinamosiomis lempomis ir pan.), kolorimetrinės charakteristikos turėtų būti tikrinamos tuomet, kai šviesos šaltiniai yra įrengti žibintuose, vadovaujantis šios taisyklės 8.1 punkto atitinkamomis pastraipomis.
   10.   GAMYBOS ATITIKTIS
   
            
               10.1.
            
            
               Kiekvienas patvirtinimo ženklu pažymėtas, kaip reikalaujama šioje taisyklėje, įtaisas turi atitikti patvirtintą tipą ir šios taisyklės reikalavimus. Tačiau jei įtaisas atsitiktinai parenkamas iš serijinės produkcijos, reikalaujama, kad skleidžiamos šviesos mažiausias ir didžiausias stipris (matuojant su standartiniu šviesos šaltiniu, kaip nurodyta 8 dalyje) siektų bent 80 proc. nurodytų mažiausių verčių ir neviršytų 120 proc. didžiausių leidžiamų verčių.
            
         11.   SANKCIJOS UŽ GAMYBOS NEATITIKTĮ
   
            
               11.1.
            
            
               Pagal šią taisyklę suteiktas įtaiso tipo patvirtinimas gali būti panaikintas, jei nesilaikoma pirmiau nustatytų reikalavimų.
            
         
            
               11.2.
            
            
               Jeigu šią taisyklę taikanti Susitarimo Susitariančioji Šalis patvirtinimą, kurį buvo suteikusi anksčiau, panaikina, apie tai kitoms šią taisyklę taikančioms Susitarimo Šalims ji nedelsdama praneša nusiųsdama patvirtinimo blanko kopiją, kurios apačioje didžiosiomis raidėmis įrašoma „PATVIRTINIMAS PANAIKINTAS“, pasirašoma ir nurodoma data.
            
         12.   VISIŠKAS GAMYBOS NUTRAUKIMAS
   Jeigu patvirtinimo turėtojas visiškai nustoja gaminti pagal šią taisyklę patvirtintą įtaisą, jis turi pranešti apie tai tipo patvirtinimo institucijai, suteikusiai patvirtinimą. Minėtą pranešimą gavusi institucija apie tai praneša kitoms šią taisyklę taikančioms Susitarimo Šalims, nusiųsdama patvirtinimo blanko kopiją, kurios apačioje didžiosiomis raidėmis įrašoma „GAMYBA NUTRAUKTA“, pasirašoma ir nurodoma data.
   13.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI IR ADRESAI
   Šią taisyklę taikančios 1958 m. Susitarimo Šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių tipo patvirtinimo institucijų, kuriems siunčiamas kitose šalyse suteikto patvirtinimo, atsisakymo suteikti patvirtinimą ar patvirtinimo panaikinimo liudijimai, pavadinimus ir adresus.
   14.   PEREINAMOJO LAIKOTARPIO NUOSTATOS
   14.1.   Įtaisai, kuriuose nėra kaitinamųjų lempų
   
            
               14.1.1.
            
            
               Nuo šios taisyklės 4 papildymo įsigaliojimo datos nė viena šią taisyklę taikanti Susitariančioji Šalis neturi atsisakyti suteikti patvirtinimų pagal šią taisyklę su pakeitimais, padarytais 4 papildymu.
            
         
            
               14.1.2.
            
            
               Nuo šios taisyklės papildymo įsigaliojimo datos praėjus 36 mėnesiams šią taisyklę taikančios Susitariančiosios Šalys patvirtinimus suteikia tik tuo atveju, jeigu įtaisų tipas, kaip aprašyta 14.1 punkte, atitinka šioje taisyklėje su pakeitimais, padarytais 4 papildymu, pateiktus reikalavimus.
            
         
            
               14.1.3.
            
            
               Šią taisyklę taikančios Susitariančiosios Šalys negali atsisakyti suteikti pagal šią taisyklę su pakeitimais, padarytais 3 papildymu, patvirtinto tipo išplėtimą.
            
         
            
               14.1.4.
            
            
               36 mėnesių laikotarpiu nuo 4 papildymo įsigaliojimo datos šią taisyklę taikančios Susitariančiosios Šalys turi toliau teikti patvirtinimus to tipo įtaisams, kaip aprašyta 14.1 punkte, kurie atitinka šios taisyklės su pakeitimais, padarytais 3 papildymu, reikalavimus.
            
         14.2.   14.1 punkte aprašytų įtaisų montavimas transporto priemonėje
   14.2.1.   Nuo šios taisyklės 4 papildymo įsigaliojimo datos nė viena šią taisyklę taikanti Susitariančioji Šalis 48 mėnesių laikotarpiu, prasidedančiu 4 papildymo įsigaliojimo dieną, neturi drausti transporto priemonėse montuoti 14.1 punkte aprašytų įtaisų, patvirtintų pagal šią taisyklę su pakeitimais, padarytais 3 papildymu.
   14.2.2.   48 mėnesių laikotarpiu nuo 4 papildymo įsigaliojimo datos šia taisyklę taikančios Susitariančiosios Šalys toliau leidžia transporto priemonėse montuoti 14.1 punkte aprašytus įtaisus, patvirtintus pagal šią taisyklę su pakeitimais, padarytais 3 papildymu.
   14.2.3.   Pasibaigus 48 mėnesių laikotarpiui, kuris prasidėjo po 4 papildymo įsigaliojimo datos, šią taisyklę taikančios Susitariančiosios Šalys gali uždrausti šios taisyklės su pakeitimais, padarytais 4 papildymu, reikalavimų neatitinkančius įtaisus, aprašytus 14.1 punkte, montuoti naujose transporto priemonėse, kurių tipo patvirtinimas arba individualus patvirtinimas buvo suteiktas nuo 4 papildymo įsigaliojimo datos praėjus daugiau nei 24 mėnesiams.
   14.2.4.   Pasibaigus 60 mėnesių laikotarpiui, kuris prasidėjo po 4 papildymo įsigaliojimo datos, šią taisyklę taikančios Susitariančiosios Šalys gali uždrausti šios taisyklės su pakeitimais, padarytais 4 papildymu, reikalavimų neatitinkančius įtaisus, aprašytus 14.1 punkte, montuoti naujose transporto priemonėse, kurios buvo pirmą kartą užregistruotos nuo šios taisyklės 4 papildymo įsigaliojimo datos praėjus daugiau nei 60 mėnesių.
   
      (1)  Kaip apibrėžta Suvestinės rezoliucijos dėl transporto priemonių konstrukcijos (R.E.3) 7 priede (dokumentas TRANS/WP.29/78/Rev.1/Amend.2 su paskutiniais pakeitimais, padarytais Amend.4).
   
      (2)  Skiriamieji 1958 m. Susitarimo Susitariančiųjų Šalių numeriai yra nurodyti Suvestinės rezoliucijos dėl transporto priemonių konstrukcijos (R.E.3) 3 priede, dokumentas TRANS/WP.29/78/Rev.2./Amend.1.
   
      (3)  Taikant šią taisyklę, frazė „yra žibinto dalis“ reiškia, kad įtaisas fiziškai priklauso žibinto korpusui arba yra (atskira arba neatskira) išorinė dalis, tačiau žibintų gamintojas jį pateikia kaip žibinto sistemos dalį. Tokio papildomo įtaiso veikimo ir įrengimo reikalavimai bus nustatyti specialiose nuostatose.
   
      1 PRIEDAS
      
         MAŽIAUSI HORIZONTALIEJI (H) IR MAŽIAUSI VERTIKALIEJI (V) ERDVINĖS ŠVIESOS SKLAIDOS KAMPAI
      
      1.   PRIEKINIAI GABARITINIAI ŽIBINTAI
      V = + 15°/– 10°
      
         
      Priekiniai gabaritiniai žibintai (žibintų poros atveju)
      V = + 15°/– 10°
      
         
      2.   GALINIAI GABARITINIAI ŽIBINTAI
      V = + 15°/– 10°
      
         
      Galiniai gabaritiniai žibintai (žibintų poros atveju)
      V = + 15°/– 10°
      
         
      3.   11, 11a, 11b, 11c IR 12 KATEGORIJŲ POSŪKIO ŽIBINTAI
      V = ± 15°
      Mažiausi horizontalieji erdvinės šviesos sklaidos kampai:
      
                  11, 11a, 11b ir 11c kategorijos
               
               
                  :
               
               
                  priekiniai transporto priemonės posūkio žibintai;
               
            
                  11 kategorija
               
               
                  :
               
               
                  naudojami ne mažesniu kaip 75 mm atstumu nuo artimosios šviesos priekinio žibinto;
               
            
                  11 a kategorija
               
               
                  :
               
               
                  naudojami ne mažesniu kaip 40 mm atstumu nuo artimosios šviesos priekinio žibinto;
               
            
                  11b kategorija
               
               
                  :
               
               
                  naudojami ne mažesniu kaip 20 mm atstumu nuo artimosios šviesos priekinio žibinto;
               
            
                  11c kategorija
               
               
                  :
               
               
                  naudojami mažesniu kaip 20 mm atstumu nuo artimosios šviesos priekinio žibinto;
               
            
         
      4.   STABDYMO ŽIBINTAI
      V = + 15°/– 10°
      
         
   
   
      2 PRIEDAS
      
         PRANEŠIMAS
      
      (Didžiausias formatas: A4 (210 × 297 mm))
      
         
      
         
   
   
      3 PRIEDAS
      
         PATVIRTINIMO ŽENKLŲ IŠDĖSTYMO PAVYZDŽIAI
      
      (žr. šios taisyklės 5.3 punktą)
      
         
      a ≥ 5 mm
      Pavaizduotas įtaisas, pažymėtas patvirtinimo ženklu, yra 11 kategorijos posūkio žibintas, patvirtintas Nyderlanduose (E4), numeris – 00243. Pirmieji du patvirtinimo numerio skaitmenys rodo, kad patvirtinimas buvo suteiktas pagal Taisyklės Nr. 50 pradinės redakcijos reikalavimus.
      Ant posūkio žibinto esanti rodyklė reiškia, kad šviesa horizontalioje plokštumoje paskirstoma asimetriškai ir kad fotometrinių verčių reikalavimai tenkinami ne mažesniu kaip 80° kampu į dešinę pusę, žiūrint į įtaisą kryptimi, priešinga jo skleidžiamos šviesos krypčiai.
      Šviesos šaltinio moduliai
      Šviesos šaltinio modulis su pirmiau nurodytu identifikavimo kodu, buvo patvirtintas kartu su Italijoje (E3) patvirtintu žibintu; patvirtinimo numeris – 17325.
      
                  
                     Pastaba.
               
               
                  Patvirtinimo numeris nurodomas prie apskritimo, virš E raidės ar po ja arba į dešinę ar į kairę nuo jos, patvirtinimo numerio skaitmenys turi būti toje pačioje E raidės pusėje ir pasukti ta pačia kryptimi. Turėtų būti vengiama romėniškų skaitmenų kaip patvirtinimo numerių, kad jie nebūtų painiojami su kitais simboliais.
               
            
   
      4 PRIEDAS
      
         FOTOMETRINIAI MATAVIMAI
      
      1.   MATAVIMO METODAI
      
               
                  1.1.
               
               
                  Atliekant fotometrinius matavimus, trikdančių atspindžių vengiama pasirinkus tinkamą maskavimą.
               
            
               
                  1.2.
               
               
                  Jeigu matavimų rezultatai užginčijami, matavimai atliekami taip, kad būtų laikomasi šių reikalavimų:
                  
                              1.2.1.
                           
                           
                              turi būti toks matavimo atstumas, kad būtų laikomasi atvirkštinio atstumo kvadrato dėsnio;
                           
                        
                              1.2.2.
                           
                           
                              turi būti tokia matavimo įranga, kad, žiūrint iš spinduliuojamos šviesos atskaitos centro, žibinto kampinė apertūra būtų nuo 10’ iki 1°;
                           
                        
                              1.2.3.
                           
                           
                              laikoma, kad šviesos stiprio reikalavimai, taikomi tam tikrai žiūrėjimo krypčiai, įvykdomi, jeigu jie įvykdomi ta kryptimi, kuria nuo žiūrėjimo krypties nukrypstama ne daugiau kaip 15'.
                           
                        
            
               
                  1.3.
               
               
                  Jeigu įtaisą transporto priemonėje galima sumontuoti daugiau kaip vienoje padėtyje arba skirtingų padėčių srityje, pakartotiniai fotometriniai matavimai atliekami kiekvienoje padėtyje arba gamintojo nurodytos atskaitos ašies srities kraštutinėse padėtyse.
               
            2.   STANDARTINIO ŠVIESOS STIPRIO SKLAIDOS LENTELĖ
      
               
                  2.1.
               
               
                  Kryptis H = 0° ir V = 0° atitinka atskaitos ašį (transporto priemonėje ši ašis yra horizontali ir lygiagreti transporto priemonės medianinei išilginei plokštumai bei nukreipta reikiama žiūrėjimo kryptimi). Ji kerta atskaitos centrą. Lentelėje pateiktos įvairiomis matavimo kryptimis nustatytos mažiausio šviesos stiprio vertės, išreikštos kaip kiekvieno žibinto ašiai privalomos mažiausios vertės procentinė dalis (kryptimi H = 0° ir V = 0°).
               
            
               
                  2.2.
               
               
                  2 dalyje nurodytame šviesos sklaidos laukelyje, kuris brėžinyje pavaizduotas kaip tinklelis, šviesos pluoštas turėtų būti iš esmės vienodas – laukelio dalyje, apibrėžtoje tinklelio linijomis, visomis kryptimis spinduliuojamos šviesos stipris turi bent atitikti mažiausią vertę (procentais), nurodytą ant tinklelio linijų, kuriomis apibrėžiama susijusi kryptis.
               
            3.   BANDYMŲ SĄLYGOS
      Fotometrinės charakteristikos tikrinamos toliau nurodyta tvarka.
      
                  3.1.
               
               
                  Jei tai yra nekeičiamieji šviesos šaltiniai (kaitinamosios lempos ir kt.),
                  kai žibinte sumontuoti šviesos šaltiniai, vadovaujamasi atitinkamomis šios taisyklės 8.1 punkto pastraipomis.
               
            
                  3.2.
               
               
                  Jei tai yra keičiamieji šviesos šaltiniai:
                  
                               
                           
                           
                              gautos šviesos stiprio vertės tikslinamos, kai juose yra sumontuoti šviesos šaltiniai esant 6,75 V arba 13,5 V įtampai.
                           
                        
                               
                           
                           
                              Kaitinamųjų lempų atveju pataisos faktorius – tai atskaitinio šviesos srauto ir vidutinės šviesos srauto vertės santykis esant tiekiamai įtampai (6,75 V arba 13,5 V).
                           
                        
                               
                           
                           
                              Šviesos diodo kaip šviesos šaltinio atveju pataisos faktorius – tai objektyvaus šviesos srauto ir vidutinės šviesos srauto vertės santykis esant tiekiamai įtampai (6,75 V arba 13,5 V).
                           
                        
                               
                           
                           
                              Kiekvieno naudoto šviesos šaltinio faktinio šviesos srauto vertės neturi nukrypti nuo vidutinės vertės daugiau kaip ±5 proc.
                           
                        
                               
                           
                           
                              Kita alternatyva, taip pat taikytina, jeigu tai yra vien tik kaitinamosios lempos: atskaitinį šviesos srautą skleidžianti standartinė kaitinamoji lempa gali būti montuojama paeiliui visose padėtyse, kuriose išmatuotos vertės susumuojamos.
                           
                        
            
                  3.3.
               
               
                  Bet kurio signalinio žibinto, išskyrus turinčius kaitinamąsias lempas, šviesos stiprio vertės, išmatuotos nuo įjungimo praėjus 1 minutei ir praėjus 30 minučių, turi atitikti mažiausias ir didžiausias vertes; posūkio žibintai turi būti įjungti blyksėjimo režimu (f = 1,5 Hz, naudojimo koeficientas (50 %)). Šviesos stiprio sklaidos lygis, praėjus nuo įjungimo 1 minutei, gali būti apskaičiuotas remiantis šviesos stiprio sklaidos lygiu, apskaičiuotu nuo įjungimo praėjus 30 minučių, taikant kiekviename bandymo taške šviesos stiprio verčių, išmatuotų aukštosios įtampos sąlygomis nuo įjungimo praėjus 1 minutei ir praėjus 30 minučių, santykį.
               
            
   
      5 PRIEDAS
      
         GALINIO VALSTYBINIO NUMERIO ŽENKLO APŠVIETIMO ĮTAISO FOTOMETRINIAI MATAVIMAI
      
      1.   APŠVIESTINAS PAVIRŠIUS
      Įtaisas gali būti 1 arba 2 kategorijos. 1 kategorijos įtaisai konstruojami taip, kad apšviestų bent 130 × 240 mm erdvę, 2 kategorijos įtaisai konstruojami taip, kad apšviestų bent 200 × 280 mm erdvę.
      2.   ŠVIESOS SPALVA
      Apšvietimo įtaiso spalva turi būti pakankamai bespalvė, kad dėl jos neatsirastų pastebimų galinio valstybinio numerio ženklo spalvos pokyčių.
      3.   KRITIMO KAMPAS
      Apšvietimo įtaiso gamintojas nurodo vieną ar kelias padėtis ar padėčių sritį, kurioje (-iose) įtaisas turi būti montuojamas atsižvelgiant į valstybinio numerio ženklui skirtą plotą; žibintą sumontavus gamintojo nurodytoje (-ose) padėtyje (-yse) šviesos kritimo ant valstybinio numerio ženklo paviršiaus kampas bet kuriame apšviestino paviršiaus taške neturi viršyti 82°, šį kampą matuojant nuo įtaiso šviečiamojo paviršiaus krašto vidurio taško, labiausiai nutolusio nuo ženklo paviršiaus. Jeigu apšvietimo įtaisų daugiau nei vienas, pirmiau minėtas reikalavimas taikomas tik tai ženklo daliai, kurią turi apšviesti atitinkamas įtaisas.
      Įtaisas konstruojamas taip, kad šviesa nebūtų tiesiogiai spinduliuojama į galą, išskyrus raudonos spalvos šviesą, jeigu įtaisas kombinuojamas arba grupuojamas su galiniu žibintu.
      4.   MATAVIMO PROCEDŪRA
      Skaisčio matavimai atliekami su bespalviu sklaidžiuoju paviršiumi taikant žinomą sklaidžiojo atspindžio faktorių (1). Bespalvio sklaidžiojo paviršiaus matmenys turi atitikti valstybinio numerio ženklo matmenis arba būti didesni vienu matavimo tašku. Jo centras turi atitikti matavimo taškų išdėstymo centrą.
      Šio bespalvio (-ių) sklaidžiojo (-iųjų) paviršiaus (-ių) padėtis turi atitikti įprastą valstybinio numerio ženklui skirtą vietą 2 mm atstumu į priekį nuo jo laikiklio.
      Skaisčio matavimai atliekami statmenai bespalviam sklaidžiajam paviršiui, esant 5° leidžiamajai nuokrypai bet kokia kryptimi šios taisyklės 5 dalyje nurodytuose taškuose, kurių kiekvieno apskritojo ploto skersmuo yra 25 mm.
      Matuojamas skaistis tikslinamas taikant sklaidžiojo atspindžio faktorių, lygų 1,0.
      Jeigu tai yra apšvietimo įtaisas be kaitinamųjų lempų, skaisčio vertės, išmatuotos nuo veikimo pradžios praėjus vienai minutei ir praėjus 30 minučių, turi atitikti privalomas mažiausias vertes. Šviesos skaisčio sklaidos lygis, praėjus nuo įjungimo 1 minutei, gali būti apskaičiuotas remiantis šviesos skaisčio sklaidos lygiu, apskaičiuotu nuo įjungimo praėjus 30 minučių, taikant kiekviename bandymo taške šviesos skaisčio verčių, išmatuotų viename taške nuo įjungimo praėjus 1 minutei ir praėjus 30 minučių, santykį.
      5.   FOTOMETRINĖS CHARAKTERISTIKOS
      Kiekviename toliau nurodytame matavimo taške skaistis B turi būti ne mažesnis kaip 2 cd/m2.
      
                  
                     
               
               
                  
                     
               
            Iš pirmiau minėtų taškų bet kuriuose dviejuose taškuose Nr. 1 ir 2 išmatuotas verčių B1 ir B2 skaisčio gradientas neturi būti didesnis kaip 2 × B0/cm, B0 – mažiausias skaistis, išmatuotas įvairiuose taškuose, t. y.:
      
         
      
         (1)  CIE Publication No. 17 - 1970, paragraph 45-20-040